Teresa Claramunt

Teresa Claramunt i Creus (født 4. juni 1862 i Sabadell, død 11. april 1931 i Barcelona) var en katalansk anarkosyndikalist og kvinnesakskvinne.

 Liv og virke 
Claramunt arbeidet på en tekstilfabrikk i Sabadell. Hun gjorde seg i 1883 bemerket under en sju uker lang streik for høyere lønn og bedre arbeidsvilkår.«Teresa Claramunt Creus. Dirigent anarconsindicalista, feminista» , Diccionari Biogràfic de Dones. I 1884 etablerte Claramunt en anarkistgruppe i Sabadell.«Teresa Claramunt», Gran Enciclopèdia Catalana. Hun deltok på arrangementer rundt om i Catalonia og ble kjent som en god folketaler. Etter anarkistiske bombeattentater i 1893 og 1896 ble Claramunt arrestert. Hun dro utenlands, og oppholdt seg i Frankrike og Storbritannia, før hun i 1898 vendte tilbake til Barcelona.

Claramunt kjempet for sosiale reformer, grunnla i 1901 tidsskriftet El Productor og støttet streikende arbeidere. Hun søkte kvinnefrigjøring for å overvinne patriarkatet.Buffery, Helena og Elisenda Marcer: Historical Dictionary of the Catalans, Lanham: Scarecrow Press, 2011, s. 126. Etter den tragiske uken i 1909 ble hun arrestert på nytt. Claramunt ble forvist til Zaragoza til 1924, da hun vendte hjem til Barcelona. På grunn av sykdom deltok hun deretter ikke i det offentlige liv. 

 Referanser 

Kategori:Katalanske politikere
Kategori:Personer fra Sabadell